5 buitelanders sterf in gru-botsing | Maroela Media
Vyf mense is vanoggend dood en twee ernstig beseer in 'n trompopbotsing op die Schoemanskloofpad tussen Nelspruit en Waterval-Boven in Mpumalanga.
Martin Jeffrey, bedryfsbestuurder van Emer-G-Med in Nelspruit, het aan Maroela Media gesê nooddienste is om 11:55 na die toneel sowat 5 km anderkant die Viva-vulstasie ontbied waar 'n Toyota Tazz en 'n Nissan Livina reg van voor gebots het.
Volgens Jeffrey het die Toyota in die rigting van Mosambiek na Johannesburg gereis toe dit vermoedelik 'n ander voertuig wou verbysteek en teen die aankomende Nissan gebots het. Dié voertuig het in die rigting van Johannesburg na Nelspruit gereis.
Vier Mosambiekse burgers en 'n Nederlander het in die voorval omgekom. Die Mosambiekse burgers was insittendes van die Toyota.
Een ander insittende van dié motor en nog 'n Nederlander, wat in die Nissan gereis het, is ernstig in die voorval beseer.
Die toepaslike owerhede is op die toneel om ondersoek na die oorsaak in te stel.
DA waarsku teen wysiging aan Grondwet
Dubbel sperstreep . Dis net uiters wetteloos !!
Al wat ek se KYK DUBBEL SPER LYNE??????????? van Mosambiek ? glo nie daar is meer lyne op die paaie nie, maar nou ja hier by ons .raak dit ook al skaarser
Baie jammer vir die Nedelanders se verlies. Hoop die beseerde word gou gesond.
Sien die dubbele sperstreep?
Die suurstofdiewe wat so agter bossies wegkruip en spoedoortreders wil vang, moet bietjie meer aandag gee aan ander roekelose oortredings wat doodmaak.
Ek het die pad laas week gery, siende al die ry/stop op die roete oor Watervalboven te vermy? Bestuurders/motors voor my het kanse gevat op die dubbele strepe verby te steek en ek het maar net goeie afstand gehou. Roekeloos om die minste te sê!! Jammer vir di onskuldige mense wat hierdeur geraak is!